标题：737年
中国纪年
737年，唐玄宗至道大圣大明孝皇帝开元二十五年
历史大事
初置玄学博士
开元二十五年（七三七）（唐会要作二十九）正月十五日于元元皇帝庙置“崇玄学”，令习《道德经》、《庄子》、《列子》、《文子》。待习成后，每年随举人例送名至省，准同“明经”考试，又称“道举”。通者准同举人处理。另增置玄学博士一员。
增试明经、进土内容
开元二十五年（七三七）二月敕：“今之明经、进士，则古之孝廉、秀才，近日以来，殊乖本意。进士以声律为学，多昧古今；明经以帖诵为功，罕穷旨趣，安得为敦本复古，经明行修?以此登科，非选士取贤之道。其明经自今以后，每经宜帖十，取通五以上；免旧试一帖，仍按问大义十条，取通六以上；免试经策十条，令答时务策三道，取粗有文理者，与及第。其进士宜停小经（指《易》、《书》、《公》、《谷》）准明经帖大经（指《礼记》、《左传》）十帖，取通四以上。然后准例试杂文；及第者，通与及第。其明经中有明五经以上，试无不通者；进士中兼有精通一史，能试策十条、得六以上者，委所司奏听进止。其应试进士等唱第讫，具所试杂文及策，送中书门下详复；其所问明经大义日，须对同举人考试，应能否共知，取舍无愧，有功者达，可不勉欤！”总观此敕，所增试明经、进士内容，于明经，反对徒知背诵，强调能通大义；经策可以减试，时务策必须增加，目的是使“明经”之人，学以致用。于进士，反对徒知弄文，强调兼通经史；故试文之前，必与明经同样帖大经（小经可免）十帖，但要求稍低（十通四即可）。目的是使进士皆知先器识而后文艺。
新罗王金兴光卒，子承庆继
开元二十五年（七三七）新罗王金兴光卒，诏赠太子太保，仍遣左赞善大夫邢涛摄鸿胪少卿，往新罗吊祭，并册立其子承庆袭父开府仪同三司、新罗王。涛将进发，玄宗制诗序，太子以下及百僚咸赋诗以送之。帝谓涛曰：“新罗号为君子之国，颇知书记，有类中华，以卿学术，善与讲论，故选充此使。到彼宜阐扬经典，使知大国儒教之盛。”又闻其人多善弈棋，因令善弈人率府兵曹杨季鹰为涛之副。涛等至彼，大为蕃人所敬，其国棋者皆在季鹰之下，于是厚赂涛等金宝及药物等。
张守珪再破契丹
前年契丹内乱，泥礼与李过折相杀，玄宗虽略斥泥礼，然仍封之，实亦无可如何也。二十五年（七三七）三月十一日，幽州节度使张守珪再破契丹于捺禄山。
崔希逸袭破吐蕃于青海西
初，河西节度使崔希逸遣使谓吐蕃边将乞力徐曰：“两国通好，今为一家，何必更置守捉（当时官名，司防卫），妨人耕牧?请皆罢之。”乞力徐曰：“常侍（希逸带“散骑常侍”衔镇河西）忠厚，言必不欺。然朝廷未必专以边事相委。万一有奸人交斗其间，掩吾不备，悔之何及！”希逸固请，乃刑白狗为盟，各去守备，于是吐蕃畜牧被野。（可知此后双方开诚相对，互无戒心）时吐蕃西击勃律（在葱岭），勃律来告急，玄宗命吐蕃罢兵，吐蕃不奉诏，遂破勃律，玄宗甚怒。（吐蕃破勃律在西，与以后崔希逸破吐蕃在东，各不相干）会希逸傔人（侍从之士）孙诲入奏事，诲自欲求功，奏称吐蕃无备，请掩击，必大获。玄宗命内给事赵惠琮与诲偕往，审察事宜。诲、琮等至，则矫诏令希逸袭之。希逸不得已（因有白狗之盟）于开元二十五年（七三七）三月二十五日发兵自凉州南入吐蕃二千余里，至青海西，与吐蕃战，大破之，斩首二千余级，乞力徐脱身走。（唐方失信，虽胜而不光彩）惠琮、诲皆受厚赏，希逸则内怀愧恨。自是吐蕃复绝朝贡。
张九龄贬荆州长史
开元二十五年（七三七）四月，监察御史周子谅弹劾牛仙客非才，引谶书为证（武后时有谶词云：“首尾三鳞六十年，两角犊子自狂颠，龙蛇相斗血成川。”当时好事者解之曰：“两角犊子，牛也，必有牛姓干（犯）唐祚。”），玄宗以其引谶荒谬，妄陷大臣，怒，命左右痛杖于殿庭，死而复苏。十七日流瀼州（广西上思县），至蓝田即死。李林甫言：“子谅，张九龄所荐。”二十日，贬九龄荆州长史。
太子瑛及瑶、琚二王俱赐死
驸马都尉杨洄诬奏太子瑛、鄂王瑶、光王琚与太子妃兄驸马薛锈潜构异谋（谓三人欲害寿王瑁），玄宗召宰相谋之。李林甫曰：“此陛下家事，非臣等所宜预。”（此犹李勣回答高宗欲废王皇后语）玄宗意乃决。开元二十五年（七三七）四月二十一日，使宦者宣制于宫中（所谓“家事”），废瑛、瑶、琚为庶人，流锈于瀼州。不久，瑛、瑶、琚三人赐死于城东驿，锈赐死于蓝田。瑶、琚二王皆好学，有才识，死不以罪，人皆惜之。
召募丁壮，长充边军
开元二十五年（七三七）五月十日敕谓方隅底定（四海安定），令中书门下与诸道节度使衡量军、镇闲剧利害，审计兵防定额，于诸色征人（应服兵役者）及客户（外来户）中召募丁壮，长充边军（职业兵），增给田宅，务加优恤。按：募兵已见前“长从宿卫”与“矿骑”，今且行之于边军，可证府兵制益弛，募兵制渐代。
百官贺“几致刑措”
开元二十五年（七三七）七月七日，大理少卿徐峤（或作岵）奏：“今岁天下断死刑五十八，大理狱院，由来相传杀气太盛，鸟雀不栖，今有鹊巢其树。”于是百官以“几致刑措”（汉文帝时，“几致刑措”，谓刑法几乎搁置不用），上表称贺。（百官阿谀皇帝）玄宗归功宰辅，八日，赐李林甫爵晋国公，牛仙客豳国公。（皇帝滥赏宰相）
于两畿行“和籴法”以赡关中
先是西北边数十州多驻重兵，当地营田、地租皆不能足供，后由官府议价购买民粮，谓之“和籴”，于是军粮得赡。有彭果者，因向牛仙客献策（仙客曾任河西、朔方节度），请行和籴法于关中。开元二十五年（七三七）九月十七日，敕以岁稔谷贱伤农，命增时价什之二、三，和籴东西畿（东畿指东都洛阳周围，西畿指西京长安周围）粟各数百万斛，停今年江淮所运租米。自是关中粮谷蓄积羡溢，皇帝不复因缺粮而幸东都。二十二日，又敕河南，河北租原应输含嘉、太原仓者，皆留给本州。按：两畿和籴乃良法善政，与宪宗以后强行“和籴”，适足扰民不同。
命康愆素毁东都明堂
先是武后垂拱三年（六八七）毁东都乾元殿，就其地创造明堂，一年毕功。堂高二百九十四尺，东西南北各广三百尺，凡有三层，下层象四时，各随方色；中层法十二辰，圆盖；上层法二十四气，亦圆盖，故能上合乾象，下符坤策。开元五年（七一七）正月，玄宗幸东都，将行大享之礼，太常少卿王忠仁等咸以则天所造明堂，有乖典制，咸请改易，依旧造乾元殿。乃下诏改明堂为乾元殿。至十年（七二二）十月十五日，复题乾元殿为明堂，而不行飨祀之礼。至二十五年（七三七）十月二日，诏将作大匠康愆素往东都毁明堂，愆素以毁拆明堂劳民，遂奏请且拆去上层，卑于旧制九十五尺，……依旧为乾元殿，玄宗从之。
初令租庸调、租资课，皆以土物输京都
开元二十五年（七三七）三月三日敕：“关辅庸调（调所输为绢布，代役之庸所输亦绢布，故此处“庸调”、“资课”均指绢布），所税非少；既寡蚕桑（关辅少蚕桑），皆资菽粟（关辅靠菽粟）。常贱粜贵买（贱价粜出己之菽粟，高价买进绢布以输庸调），损费逾深（贱粜贵买，两头吃亏）。又江淮苦变（粟）造（绢）之劳，河路增转输之弊，每计其运脚（费），数倍加钱。（此言江淮亦有以粟易绢，兼长途运输之苦）今岁属和平，庶物穰贱，南亩有十千之获，京师同水火（喻菽粟）之饶。均其余以减远费（远地可以少输实物，以钱折实），顺其便使农无伤。自今以后，关内诸州庸调资课，并宜准时价变粟取米（粟米乃关中土物），送至京逐要支用。其路远处不可运送者，宜所在收贮，便充随近军粮。其河南河北有不通水利，宜折租造绢，以代关中调课。所司仍明为条件，称朕意焉。”按：此敕专指关辅庸调（资课）的交纳方式和交纳物品而言，江淮边远之地似可参考。
武惠妃卒
惠妃（六九八至七三七）系武攸止女，武三思侄。攸止卒后，妃尚幼，随例入宫。王皇后废，赐号惠妃。玄宗欲立为后，群臣反对而止。然宫中礼秩，一如皇后。开元二十五年（七三七）十二月七日卒，年四十。赠谥贞顺皇后。明年二月葬敬陵（万年县东南四十里）。
卢从愿卒
从愿字子龚，临漳人。官吏部侍郎，铨选平允。开元中，出为豫州刺史。为政严简，奏课为天下最。性好殖产，占良田数百顷，玄宗以此薄之，目为田舍翁，卒以此不得为相。以吏部尚书致仕。
宋璟卒
璟（六六三至七三七），邢州南和人，第进士。武后时以凤阁舍人迁御史中丞，曾严治二张。睿宗立，以吏部尚书同三品。以奏出太平公主于外，坐贬楚州刺史。开元初，以广州都督入为刑部尚书，封广平郡公，再相，与姚祟并称。璟为人方严，然亦工文辞，尝作《梅花赋》，皮日休谓非铁肠石心可作。卒谥文贞。
删修《律令格式》成
开元二十五年（七三七）九月一日，玄宗命中书令李林甫、侍中牛仙客及法官王敬从、崔冕、陈承信、俞元杞等共加删辑历来旧格式律令及敕，总七千O二十六条（全删一千三百二十四条、增损二千一百八十条、保留三千五百九十四条），总成《律》十二卷、《律疏》三十卷、《令》三十卷、《式》二十卷、《开元新格》十卷。又撰《格式律令事类》四十卷，以类相从，便于省览。奉敕：于尚书都省写五十本，颁于天下。
《资治通鉴》记载
玄宗至道大圣大明孝皇帝中之中开元二十五年（丁丑，公元七三七年） 
春，正月，初置玄学博士，每岁依明经举。 
二月，敕曰：“进士以声韵为学，多昧古今；明经以贴诵为功，罕穷旨趣。自今明经问大义十条，对时务策三首；进士试大经十贴。” 
戊辰，新罗王兴光卒，子承庆袭位。 
乙酉，幽州节度使张守珪破契丹于捺禄山。 
己亥，河西节度使崔希逸袭吐蕃，破之于青海西。 
初，希逸遣使谓吐蕃边将乞力徐曰：“两国通好，今为一家，何必更置兵守捉，妨人耕牧！请皆罢之。”乞力徐曰：“常侍忠厚，言必不欺。然朝廷未必专以边事相委，万一有奸人交斗其间，掩吾无备，悔之何及！”希逸固请，乃刑白狗为盟，各去守备；于是吐蕃畜牧被野。时吐蕃西击勃律，勃律来告急。上命吐蕃罢兵，吐蕃不奉诏，遂破勃律；上甚怒。会希逸傔人孙诲入奏事，自欲求功，奏称吐蕃无备，请掩击，必大获。上命内给事赵惠琮与诲偕往，审察事宜。惠琮等至，则矫诏令希逸袭之。希逸不得已，发兵自凉州南入吐蕃境二千馀里，至青海西，与吐蕃战，大破之，斩首二千馀级，乞力徐脱身走。惠琮、诲皆受厚赏。自是吐蕃复绝朝贡。 
夏，四月，辛酉，监察御史周子谅弹牛仙客非才，引谶书为证。上怒，命左右扌暴于殿庭，绝而复苏；仍杖之朝堂，流瀼州，至蓝田而死。李林甫言：“子谅，张九龄所荐也。”甲子，贬九龄荆州长史。 
杨洄又谮太子瑛、鄂王瑶、光王琚，云与太子妃兄驸马薛锈潜构异谋，上召宰相谋之。李林甫对曰：“此陛下家事，非臣等所宜豫。”上意乃决。乙丑，使宦者宣制于宫中，废瑛、瑶、琚为庶人，流锈于瀼州。瑛、瑶、琚寻赐死城东驿，锈赐死于蓝田。瑶、琚皆好学，有才识，死不以罪，人皆惜之。丙寅，瑛舅家赵氏、妃家薛氏、瑶舅家皇甫氏，坐流贬者数十人，惟瑶妃家韦氏以妃贤得免。 
五月，夷州刺史杨浚坐赃当死，上命杖之六十，流古州。左丞相裴耀卿上疏，以为：“决杖赎死，恩则甚优；解体受笞，事颇为辱，上可施之徒隶，不当及于士人。”上从之。 
癸未，敕以方隅底定，令中书门下与诸道节度使量军镇闲剧利害，审计兵防定额，于诸色征人及客户中召募丁壮，长充边军，增给田宅，务加优恤。 
辛丑，上命有司选宗子有才者，授以台省及法官、京县官，敕曰：“违道慢常，义无私于王法；修身效节，恩岂薄于它人！期于帅先，励我风俗。” 
秋，七月，己卯，大理少卿徐峤奏：“今岁天下断死刑五十八，大理狱院，由来相传杀气太盛，鸟雀不栖，今有鹊巢其树。”于是百官以几致刑措，上表称贺。上归功宰辅，庚辰，赐李林甫爵晋国公，牛仙客豳国公。 
上命李林甫、牛仙客与法官删修《律令格式》成，九月，壬申，颁行之。 
先是，西北边数十州多宿重兵，地租营田皆不以赡，始用和籴之法。有彭果者，因牛仙客献策，请行籴法于关中。戊子，敕以岁稔谷贱伤农，命增时价什二三，和籴东、西畿粟各数百万斛，停今年江、淮所运租。自是关中蓄积羡溢，车驾不复幸东都矣。癸巳，敕河南、北租应输含嘉、太原仓者，皆留输本州。 
太常博士王玙上疏请立青帝坛以迎春；从之。冬，十月，辛丑，制自今立春亲迎春于东郊。 
时上颇好祀神鬼，故玙专习祠祭之礼以干时。上悦之，以为侍御史，领祠祭使。玙祈祷或焚纸钱，类巫觋，习礼者羞之。壬申，上幸骊山温泉。乙酉，还宫。 
己丑，开府仪同三司广平文贞公宋璟薨。 
十二月，丙午，惠妃武氏薨，赠谥贞顺皇后。 
是岁，命将作大匠康愆素之东都毁明堂。愆素上言：“毁之劳人，请去上层，卑于旧九十五尺，仍旧为乾元殿。”从之。 
初令庸调租资课皆以土物输京都。